Vilinskoga kralja kčer


Pisani oblik 

Bajka je zapisana u sljedećim knjigama:

 "Sto prostonárodních pohádek a pověstí slovanských v nářečích původních", Karela Jaromíra Erbena iz 1865. godine, i
 "Slavische Bibliothek. Beiträge zur slavischen Philologie und Geschichte.", F. Miklošiča i J. Fiedlera iz 1851. godine.

Vilinskoga kralja kčer 

Tak je bila jedna majka, koja je bila noseča. Kad je išla
jeden put iz cirkve od meše, popali su ju trudi da bu rodila.
Onda kam če? Skrila se je pod jeden most i porodila je sina
srečno. Nu taki su došle tri Rojenice. To su ove babe, koje
sudiju 'sako dete, s kakvum smrtjum prejde iz ovoga sveta.

Jedna je rekla, da očemo ga taki pogubiti.

Druga je rekla: „Nečemo ga, neg kad vekši zrase, onda ga očemo, da bude
bolje materi za njega žal."

A trejta je rekla: „Nečemo ga, neg ako vilinskoga kralja kčer ne zeme, onda ga čemo vubiti." I tak je ostalo.

*

Gda je on veliki zrasel, veli materi: „Mama, ja se bum ženil."

— „A, moj sinko, ti veliš da se bus ženil, ali ova je ili nijedna za te."

On ju pita: „Zakaj ne?"

Ona njemu pove: „Je, tak su te sudile Sujenice, da ako ne zemeš vilinskoga
kralja kčer, očeju te vumoriti."

Onda on veli: „Nu, ja ju idem iskat, a pređi idem pitat jednoga starca kovača, morti bi on
znal to mi povedati, gde je ona."

Kovač veli: „Moj sinko, to bude tebi težko najti, neg ti idi k mesečni majki, ako ti ona
ne zna povedati, ja ti ne znam, gdo bi ti bolje znal kak ona."
I dade mu tri železne cipeliše i odpošlje ga k mesečni majki:
„Kad dojdeš do nje, samo ju primi za rame, onda te bu vre
ona pitala, kaj bi rad, i vre ti pove."

*

On je išel, i kad je vre štel cipeliše dodreti, došel je do mesečne majke i prijel
ju je za rame. Ona ga je taki popitala, kaj bi rad. On veli:
„Ja bi rad našel vilinskoga kralja kčer."

— Ona veli: „E, moj sinko, ja ti neznam, neg morti moj sin zna; čekaj dok dojde on dimo, onda buš njega pital. Ali ne sme tebe najti, mam
bi te rezdrapal. Gda dojde dimo, bude taki poznal, da si ti tu. Nu ja tebe skrijem i gda bude ori trejti put popital, da
gde je krščanska duša, onda ti odgovori: Ovo sem! pa ti ne bu nikaj mogel." Baba ga je pod korito skrila. Mesec dojde
dimo i pita: „Mama, ti imaš krščansku dušu." I kad je trejti put popital, gde je krščanska duša, oglasil se je: „Ovo sem."
I onda inu je nikaj ne mogel včiniti, drugač bi ga na prah reztepel. Popital ga je, kaj bi rad. On veli: „Ja bi rad našel
vilinskoga kralja kčer." Mesec: „Ja ne znam, neg ako ne
zna sunčena majka, jer ne znam, što bi drugi znal. I pokaže
mu put, kojim mora iti.

I obul si je druge cipeliše, i kad je vre štel i nje rezdrapati, došel je do sunčene majke i prime nju za rame. Ona mu
taki veli: kaj bi rad? On ji reče, da jeli bi ona znala, gde su
vilinski gradovi, da bi rad dobil vilinskoga kralja kčer. Ona
mu takaj veli: „Je, moj sin, ja ti ne znam, neg ako ti moj
sin ne zna, ja ti ne znam, gdo bi drugi znalj čekaj malo, dok
on dojde dimo." I ona ga je pod korito skrila, i tak se je na
trejti put oglasil, kad je sunce pitalo: Majka, ti imaš krščansku
dušu: „Ovo sem." Ine je mu sunce moglo nikaj včiniti, i pitalo
gaje, da kaj bi rad. On je odgovori!, da išče vilinske gradove
i vilinskoga kralja kčer. Onda mu je sunce reklo: „Je, ja ti
ne znam, neg ako ti ne zna bura kobila — to je bila bura
ili veter — onda ja ne znam, gdo bi znal." Onda mu pokaže
put i veli: „Gda dojdeš do one senokoše, gde je trava tebi do
kolena, ondi ti je ta bura kobila. Ako ju ne bi našel tam,
počekaj ju, ona ti dojde se past. Nu onda naj iti mam k nji,
neg se skrij za drevo ili v jamu, pa kad dojde, ju primi za
vuzdu mam, neg drugač ti ne bude dobro."

On je odišel, i obul si je trejte cipeliše, pak išel, išel i
dospel je do senokoše. Kad je došel, ne je bilo bure kobile
do zorje. On se skrije pod jeden most, i kad je došla k mostu
vode pit, onda ju je samo zgrabil za vuzdu, i ona ga popita,
da kaj bi rad. On ji odgovori, da bi rad našel vilinskoga
kralja kčer. Ona mu odgovori: „Dobro, sedi na me." On sede
na nju, pak mu ona veli: „Ali ne buš opal?" Ona se stepe.
Skorom je opal, samo kaj se je z nogum zadržaL Onda drugoč
seje stepla, i onda je skorom opal. I trejtič se je stepla, i onda je
skorom opal, samo kaj se je s kolenom zadržal.

Vezda mu je ona rekla: „To bude meni škodilo." I išla je tak ž njim kak
vtica, i trčala i dotrčala do dveh stupov. Kak je blizu došla,
od onoga slapa su se stupi rezdvojili i fletno zaprli i kobili
repa malo odtrgli. Vezda mu je kobila rekla: „Da ti vidiš,
ovo ti mi škodi, kaj si skorom opal." Onda bejži dok dobejži
do vilinskih gradov. Vezda mu veli: „Ti naj se opiti ili pozabiti, da ne bi k meni došel."

*

On je rekel, da dojde i odišel je gor. Oni su ga mam prijeli i gostili, i on je mam pital, da
jeli mu dadu kčer. Oni su mu obečali, da dadu. Onda su se gostili i jeli i pili, dok nastane kmica.
I kad dojde večer, on veli, da mora iti van zarad sebe, da dojde vre nazaj. On je
odišel van k buri kobili — a nji su donesli sto centov sena.

— Skril se je kobili vu rep. A ovi su ga iskali i nisu ga
mogli najti; ali ipak su ga skorom našli k zorji, ali je kokot
zapopeval, pa onda su mu ne mogli nikaj.

Došel je posle vnuter, i dali su mu pak jest i piti i pitali su ga, da gde je
bil. On je odgovoril: „Pod plotom sem spal, sem opal i onda
sem mam zaspal". I kobili su dali sto centov sena in nekuliko
drvenjek zobi. I tak su se gostili celi den do večera. Onda
je opet išel van i pak kobili vu grive. Ovi su ga pak iskali
celu noč, ali su ga ni mogli najti, nu več k zorji baba veštica
je povedala, da je v grivaj. Onda bi ga bili skorom našli, ali
kokoti su zapopevali i nisu ga mogli več onda vubiti.

A posle su v celem selu kokote poubili. On je opet išel v grad. Jesti
i piti dali su mu, kaj je štel, i kobili po navadi sto centov
sena i nekuliko drvenjek zobi, i rekli su mu: „Da večer ti ne
buš nikam išel, mi ti pripravimo 'se, kaj ti bude treba." Kad
je večer došel, zmirom su bili pri njem, ali ipak su se rezišli.
On van, pa kobili. A ona kam če ž njim? Skrila ga je pod
nogu v podkvu, kajti je imela veliku nogu. Onda oni opet
iskat. A on je čez den zel dve jajce i kobila je do večera
vu vratu žvalila, i malo su zrasli do večera. Kad su ga pak
iskali, nisu ga mogli najti.

Onda k zorji po babu vešticu. Ona je rekla, da je pod kopitom kobilnim. Oni su ga vre šteli van
zeti, ali pevci su zapevali oni, koje je kobila vu vratu žva-
lila. Pa su mu ni mogli nikaj včiniti, pa su i one dva pevca za-
tukli. Vezda je rekel, da naj mu daju kčer, da bu vre odišel;
Ali kralj je rekel, da mu ju ne da, zakaj je ni tam spal, gde
mu je on pripravil postelju. On se spričaval, da je bil pijan,
pa je išel van, pa je opal i onak zaspal. Ali kralj mu je ne
štel veruvati. Vezda ga je molil, da dojde kči k njemu, da ju
barem kušne. A pređi ga je kobila navčila, gda dojde da ga
kušne, samo ju naj prime i potegne na nju, da budu. vujšli
ž njum; i onda naj zeme kefu, čim se konji snažiju, česalo,
čim se konji češeju, i steklo vode Tnaj dobro spravi k sebi.
Nu kad mu je kralj dopustil, da ide kči njegova da ju kušne,
stala je na strumenjek na njegovu nogu, i kako je stala da
bude kušnula, a kobila bejži i čez vrata duknula, pa bejži
bejži. A kralj to vidil, pa po svojega konja pa za njimi. Ovi
su več dalko bili. Na jen put veli kobila: „Ogledni se, jeli
što ide za nami." Onda se on ogledne i veli: „Ide, samo da
se za rep ne lovi."

Kobila veli: „Hiti kefu." Hitil je kefu, i postala je za njimi
šuma, da je ov komaj prek se vlekel: siromak ne mogel po trnju se vleči. A ovi su za toga dalko
odišli. Kralj pak se je prevlekel i opet za njimi bejži bejži
tak dugo, da je opet dostignuti štel. Kobila pak veli: „Ogledni
se, jer ide što za nami." Ogledne se, vidi da je vre blizu,
samo da se za rep ne lovi, pa veli: blizu je, samo da se za
rep ne lovi.

Kobila reče: „Hiti česalo." On hiti i postalo je veliko bregovje jedno do drugoga, pa bejži dalje, da su vre
jeden komad veliki odišli, a kralj je komaj čez brege prejahal,
pa opet za njimi, da je pak dostiči štel. Kobila veli njemu, da
se ogledne, jeli gdo ide za njimi. On opet veli da ide, samo
da se za rep ne lovi. Kobila reče: „Hiti steklo z vodum."
On hiti, i postala je velika voda, da je kralj težko mogel prek
dojti. A ovi su več dalko odjahali. Komaj je kralj izišel iz
vode, pa onda opet za njimi bejži bejži, i štel je vre dostiči,
a kobila je bila vre blizu stupov, i stupi su se od slapa odprli
i kobila prebejžala, i pak su se zaprli, a kralj pa ni mogel
iti dalje čez stupe i zakričal je glasno: »Zet, nejdi dalje, ja
nemrem dalje; naj mi kčer odpeljati, da ji ne bi ja nikaj dal."

Vezda hiti nekak prek stupov svoj pojas, ar ne je imel drugo
ji dati neg onaj pojas. A onaj pojas bil je takov, da kajgod
je štel, ono je zadobil. Onda se je kralj povrnul, a ovi su
veseli ostali. On je buri kobili lepo zahvalil i išel mam dimo,
kajti je pojasu rekel, da je mam postavi k njegovi kuči.
I ondi su napravili velike gosti, kaj njim je bilo zadosti, i ja
sem tam bil na gostili i gostil sem se.

Bajke